Ο **Γιόζεφ Κίνσλερ** ( *József Künsztler*), ήταν Ούγγρος διεθνής ποδοσφαιριστής και προπονητής, πιθανά εβραϊκής καταγωγής, γεννημένος στις 7 Μαρτίου 1897 στη Βουδαπέστη, η οποία ανήκε στην Αυστροουγγαρία. Απέκτησε τις ποδοσφαιρικές του γνώσεις από την αξιόλογη ουγγρική σχολή ποδοσφαίρου και εργάσθηκε στην Ελλάδα για 10 ποδοσφαιρικές περιόδους. Έως σήμερα αποτελεί τον προπονητή με τη μακροβιότερη θητεία στον πάγκο του Παναθηναϊκού, τον πολυνίκη σε πρωταθλήματα Αθηνών και τον προπονητή που σημείωσε τις μεγαλύτερες σε έκταση του σκορ νίκες, σε αναμετρήσεις του Παναθηναϊκού με τον Ολυμπιακό, την ΑΕΚ και τον ΠΑΟΚ. Είναι έως σήμερα ο προπονητής με τα περισσότερα πρωταθλήματα Κύπρου και κατέχει και τη μακροβιότερη θητεία στον πάγκο του ΑΠΟΕΛ.

Καριέρα ποδοσφαιριστή
---------------------

Σε ηλικία 15 ετών εντάχθηκε στην ουγγρική Νεμζέτι. Μετά το τέλος της στρατιωτικής του θητείας αγωνίστηκε στην τσεχοσλοβάκικη Προύνο. Σε ηλικία 19 ετών επέστρεψε και πάλι στη Νεμζέτι στην οποία αγωνίστηκε ως βασικός δεξιός χαφ. Κατά την περίοδο 1915-1918 βρέθηκε σε αγωνιστική ακμή και αποτέλεσε βασικό στέλεχος της εθνικής Ουγγαρίας. Από το 1918 έως το 1922 αγωνίστηκε ως παίκτης και προπονητής στη Γερμανία με τα χρώματα της Ούνιον Αμβούργου. Παρά το ότι είχε ουγγρική υπηκοότητα αγωνίστηκε και με τη μεικτή ομάδα της Βόρειας Γερμανίας. Επέστρεψε στην πατρίδα του και για 2 χρόνια αγωνίστηκε στην Ουίπεστ πραγματοποιώντας εξαιρετικές εμφανίσεις έως ότου να τραυματιστεί το 1924 και να διακόψει την αθλητική του σταδιοδρομία σε ηλικία 27 ετών. Στη συνέχεια απέκτησε δίπλωμα προπονητή από τη Βασιλική Γυμναστική Ακαδημία της Βουδαπέστης και δίπλωμα διαιτητή από την Ουγγρική Σχολή Διαιτητών.

Καριέρα προπονητή
-----------------

Το 1928 μπήκε στην ουγγρική σχολή προπονητών από την οποία αποφοίτησε σε έντεκα μόλις μήνες (αντί δεκαοκτώ) και αμέσως κλήθηκε από τον Παναθηναϊκό ώστε να αναλάβει την τεχνική ηγεσία του συλλόγου, αντικαθιστώντας τον συμπατριώτη του Μίκλος Φόρνερ.

### 1928-1931: Η "Μπελ Επόκ" του Παναθηναϊκού

Στους "πράσινους" ουσιαστικά ξεκίνησε την αγωνιστική περίοδο 1928-29. Το γήπεδο της Λεωφόρου Αλεξάνδρας ήταν το σπίτι του καθώς η διοίκηση του Παναθηναϊκού του είχε παραχωρήσει ένα δωμάτιο στη Θύρα 11 του γηπέδου όπου ζούσε με τη σύζυγό του. Παρά τον οξύθυμο χαρακτήρα του απολάμβανε την εκτίμηση των αθλητών του Παναθηναϊκού οι οποίοι υπήρξαν πρόθυμοι να αγωνιστούν με το σύστημα 5-3-2-1, το οποίο ο ίδιος πρότεινε.

Την ίδια περίοδο επιχείρησε να ανανεώσει την ομάδα του Παναθηναϊκού προωθώντας ταλαντούχους νεαρούς αθλητές από τη δεύτερη ομάδα του συλλόγου. Σύμφωνα με την εφημερίδα της εποχής "Αθλητισμός", *διεκδικεί την τιμή να ονομάζεται ιδρυτής του συστήματος των τσικό στα ποδοσφαιρικά σωματεία του κέντρου. Το ελληνικό ποδόσφαιρο, ο Παναθηναϊκός πολλοί σημερινοί άσσοι του τελευταίου που φόρεσαν την στολή της εθνικής ομάδας χρωστούν την εξέλιξή τους σε αυτόν τον άνθρωπο*. Με την προσθήκη των Κώστα Μπαλτάση, Μήτσου Μπαλτάση, Μίμη Πιερράκου, Στέφανου Πιερράκου, Σπύρου Υποφάντη και Άγγελου Μεσσάρη ο Κίνσλερ δημιούργησε μια πολύ ισχυρή ομάδα. Κατέκτησε δίχως ήττα το πρωτάθλημα Αθηνών με 9 νίκες σε ισάριθμους αγώνες και 41 γκολ υπέρ έναντι 3 κατά.

Την περίοδο 1929-30 ο Κίνσλερ έδωσε την ευκαιρία στον Άγγελο Μεσσάρη να αναλάβει πρωταγωνιστικό ρόλο με συνέπεια ο Παναθηναϊκός να αναδειχθεί πρωταθλητής Αθήνας το 1930 και στη συνέχεια κατέκτησε και το πρωτάθλημα Ελλάδος δίχως ήττα, το οποίο αποτέλεσε και το πρώτο για το σύλλογο από την ίδρυση της ΕΠΟ. Υπό την τεχνική ηγεσία του Κίνσλερ σημειώθηκε και το μεγαλύτερο σκορ αναμέτρησης σε αγώνα αιωνίων αντιπάλων καθώς στον αγώνα για το πρωτάθλημα ο Παναθηναϊκός επικράτησε του Ολυμπιακού με 8-2. Με τη διπλή επικράτηση στο πρωτάθλημα επί του Ολυμπιακού έγινε ο πρώτος προπονητής του Παναθηναϊκού και ένας από τους τέσσερις στην ιστορία της ομάδας που κέρδισε το ντέρμπι αιωνίων αντιπάλων εντός κι εκτός έδρας για το πρωτάθλημα. Η επίδοση αυτή επαναλήφθηκε μόνο μετά από 48 χρόνια από τον Κάζιμιρ Γκόρσκι και αργότερα από τους Χουάν Ραμόν Ρότσα και Βίκτορ Μουνιόθ. Το 1931 ο Παναθηναϊκός του Κίνσλερ αναδείχθηκε και πάλι πρωταθλητής Αθήνας.

### 1932-1939

Το 1932 το δημιούργημά του κλονίστηκε μετά την αποχώρηση του Άγγελου Μεσσάρη και άλλων αθλητών όμως η προσφορά του Κίνσλερ υπήρξε σημαντική παρά το ότι η ομάδα δεν παρουσίασε ξανά την εξαιρετική εικόνα της περιόδου 1929-31 η οποία χαρακτηρίστηκε ως "Μπελ Επόκ" του Παναθηναϊκού. Στη συνέχεια ο Κίνσλερ κατέκτησε με τον Παναθηναϊκό το πρωτάθλημα Αθηνών τις περιόδους 1934, 1937, 1939. Με εξαίρεση την περίοδο 1934-35 οπότε και παραχώρησε την τεχνική ηγεσία του Παναθηναϊκού για μια περίοδο στον Μάρτον Μπεμ, τον οποίον ο ίδιος πρότεινε, ο Κίνσλερ εργάσθηκε έως το 1939 στον Παναθηναϊκό.

### Τα ρεκόρ του Κίνσλερ στην Ελλάδα

Παναθηναϊκός 1930
Ο Κίνσλερ κατέκτησε τα περισσότερα Πρωταθλήματα Αθηνών από κάθε άλλον προπονητή. Επίσης είναι ο προπονητής με τον οποίον ο Παναθηναϊκός έχει σημειώσει τις μεγαλύτερες νίκες του στα εγχώρια ντέρμπι ενάντια σε Ολυμπιακό, ΑΕΚ και ΠΑΟΚ καθώς πέραν από τη νίκη με 8-2 επί του Ολυμπιακού, επικράτησε με 5-0 επί της ΑΕΚ για το πρωτάθλημα του 1934 και με 7-1 επί του ΠΑΟΚ για το πρωτάθλημα του 1931. Παραμένει έως σήμερα ο μακροβιότερος προπονητής στον πάγκο του Παναθηναϊκού.

### 1934-1951 Προπονητής του ΑΠΟΕΛ

Παράλληλα με την εργασία του στον Παναθηναϊκό υπήρξε και προπονητής του ΑΠΟΕΛ από το 1934 έως το 1951. Με την ομάδα του ΑΠΟΕΛ κατέκτησε 5 συνεχόμενα πρωταθλήματα πριν τον Β΄Παγκόσμιο Πόλεμο, 3 συνεχόμενα μετά το τέλος του (1936, 1937, 1938, 1939, 1940, 1947, 1948, 1949) και 2 κύπελλα (1937, 1941). Από τη πρώτη στιγμή που εργάσθηκε στην ομάδα αναζήτησε και βασίστηκε σε νέους ταλαντούχους αθλητές. Το 1936 ανέλαβε παράλληλα και την τεχνική ηγεσία της εθνικής Ελλάδας. Το 1942 κατά την παραμονή του στην Κύπρο συνελήφθη λόγω της υπηκοότητάς του και στάλθηκε σε στρατόπεδο αιχμαλώτων στην Ουγκάντα. Επέστρεψε το 1946 στην Κύπρο και συνέχισε με ανάλογη επιτυχία το έργο του.

### Τα ρεκόρ του Κίνσλερ στην Κύπρο

Το 1947 κατέκτησε το νταμπλ μόνο με νίκες. Το 1948 κατέκτησε χωρίς ήττα το πρωτάθλημα με μια μόνο ισοπαλία. Το 1949 κατέκτησε ένα ακόμη πρωτάθλημα μόνο με νίκες, 14 στο σύνολο. Στον τελικό κυπέλλου του 1951 ο ΑΠΟΕΛ επικράτησε με 7-0 επί της ΕΠΑ. Το σκορ αυτό είναι το μεγαλύτερο σε τελικό κυπριακού κυπέλλου. Παραμένει ο προπονητής που έχει κατακτήσει τα περισσότερα πρωταθλήματα στην Κύπρο.

Τίτλοι
------

* 1 **Πρωτάθλημα Ελλάδας**:
	+ 1930

* 6 **Πρωταθλήματα Αθηνών**:
	+ 1929, 1930, 1931, 1934, 1937, 1939

* 8 **Πρωταθλήματα Κύπρου**:
	+ 1936, 1937, 1938, 1939, 1940, 1947, 1948, 1949

* 5 **Κύπελλα Κύπρου**:
	+ 1937, 1937, 1941, 1947, 1951

Παραπομπές
----------

1. 1 2 3  Ο άνθρωπος που έκανε τον ΑΠΟΕΛ Θρύλο apoelfc.com
2. 1 2  Αναμνήσεις του παλαίμαχου ποδοσφαιριστή Μάριου Μαρινάκου στο Σίφης Βοτζάκης, 100 Χρόνια Παναθηναϊκός - Η Ιστορία 1908-2008, εκδόσεις Λιβάνη, 2008, σελ 112
3. ↑  Σίφης Βοτζάκης, 100 Χρόνια Παναθηναϊκός - Η Ιστορία 1908-2008, εκδόσεις Λιβάνη, 2008, σελ 94
4. ↑  Σίφης Βοτζάκης, 100 Χρόνια Παναθηναϊκός - Η Ιστορία 1908-2008, εκδόσεις Λιβάνη, 2008, σελ 123

Πηγές - Εξωτερικές συνδέσεις
----------------------------

* Αυτή είναι η ιστορία της Εθνικής Ελλάδας, Ανδρέας Μπόμης, σελ. 134-136
* Ο άνθρωπος που έκανε τον ΑΠΟΕΛ Θρύλο apoelfc.com
* Ήρθε, έβαλε σφραγίδα κι έφυγε αθόρυβα, ξεχασμένος απ' όλους politis-sports.com
* ΓΙΟΖΕΦ ΚΙΟΥΝΣΛΕΡ: Ήρθε, έβαλε σφραγίδα κι έφυγε αθόρυβα, ξεχασμένος απ' όλους
* Πέτρος, Χατζηχριστοδούλου (2010-12-15). «Μια σχολή μόνος του». Αρχειοθετήθηκε από το πρωτότυπο στις 2017-07-05.. Ανακτήθηκε στις 2017-07-05.

Βιβλιογραφία
------------

* Μελετίου, Γιώργος (2011). *Κυπριακό ποδόσφαιρο 1900-1960*. Λευκωσία: Power Publishing. σελ. 68, 117. ISBN 978-9963-688-87-6.

|  |  |  |  |
| --- | --- | --- | --- |
| 

| π • σ • ε
Παναθηναϊκός Α.Ο.– Προπονητές ποδοσφαίρου |
| --- |
|  |
| 
* Κάμπελ (1908-14)
* Καλαφάτης (1914-16)
* Μπαρνς (1916-17)
* Καλαφάτης (1917-23)
* Απ. Νικολαΐδης (1923-27)
* Φόρνερ (1927-28)
* Κίνσλερ (1928-34)
* Μπεμ (1934-35)
* Κίνσλερ (1935-39)
* Δημητριάδης (1939-41)
* Ασδέρης (1943/44-44)
* Θ. Νικολαΐδης (1944)
* Υποφάντης (1944)
* Μηγιάκης (1945-48)
* Στρναντ (1948-49)
* Μηγιάκης (1949-50)
* Γκέιμ (1950-53)
* Γκλίσοβιτς (1953-58)
* Ζόλναϊ (1958-59)
* Μηγιάκης (1959-60)
* Τσούτσος (1960)
* Σίμος (1960)
* Γκέιμ (1960-63)
* Μπόμπεκ (1963-67)
* Γκούτμαν (1967)
* Χόχμπεργκ (1968)
* Πετρόπουλος (1968-70)
* Πούσκας (1970-74)
* Μπόμπεκ (1974-75)
* Πανάκης (1975)
* Μορέιρα (1975-76)
* Μηγιάκης (1976)
* Γκόρσκι (1976-78)
* Παπουλίδης (1978-79)
* Πετρόπουλος (1979)
* Γαζής (1979)
* Πεζάολα (1979-80)
* Άλεν (1980)
* Παπαεμμανουήλ (1980)
* Σενέκοβιτς (1980-81)
* Πετρόπουλος (1981-82)
* Κόβατς (1982-83)
* Παπαεμμανουήλ (1983)
* Τσάκος (1983)
* Γκμοχ (1983-85)
* Γκόρσκι (1985)
* Πάκερτ (1985-86)
* Ίβιτς (1986)
* Δανιήλ (1986-88)
* Καλογεράς (1988)
* Μπένγκστον (1988-89)
* Μπόνεφ (1989-90)
* Δανιήλ (1990-92)
* Όσιμ (1992-94)
* Ρότσα (1994-96)
* Γαλάκος (1996)
* Καρούλιας (1996)
* Ζάετς (1996-97)
* Δανιήλ (1997-99)
* Ρότσα (1999)
* Κυράστας (1999-00)
* Αναστασιάδης (2000-01)
* Αποστολάκης (2001)
* Κυράστας (2001)
* Μαρκαριάν (2001-02)
* Σάντος (2002)
* Μαρκαριάν (2002-03)
* Σουμ (2003-04)
* Σκάσνι (2004-05)
* Φυλακούρης (2005)
* Μαλεζάνι (2005-06)
* Μπάκε (2006)
* Βέλιτς (2006)
* Μουνιόθ (2006-07)
* Πεσέιρο (2007-08)
* τεν Κάτε (2008-09)
* Νιόπλιας (2009-10)
* Γκμοχ (2010)
* Φερέιρα (2010-12)
* Ρότσα (2012-13)
* Φάμπρι (2013)
* Βονόρτας (2013)
* Αναστασίου (2013-15)
* Ρούτερ (2015)
* Στραματσόνι (2015-16)
* Ουζουνίδης (2016-18)
* Δώνης (2018-20)
* Πογιάτος (2020)
* Συλαϊδόπουλος (2020)
* Μπόλονι (2020-21)
* Συλαϊδόπουλος (2021)
* Γιοβάνοβιτς (2021- )
 |

 |

|  |  |  |  |
| --- | --- | --- | --- |
| 

| π • σ • ε
**Εθνική Ελλάδος - Προπονητές ποδοσφαίρου** |
| --- |
|  |
| 
* Νικολαΐδης 1929-1930
* Κοψίβα 1930-1932
* Πανουργιάς 1932-1933
* Νεγρεπόντης 1933-1934
* Νικολαΐδης 1934-1935
* Κωνσταντάρας 1935-1936
* Κιούνσλερ 1936
* Κωνσταντάρας 1936-1938
* Νεγρεπόντης 1938-1951
* Μιγιάκης 1951-1953
* Νεγρεπόντης 1953-1954
* Μιγιάκης 1954-1955
* Χέλμης 1955-1956
* Ανδρίτσος 1956-1957
* Μαρτίνι 1957-1959
* Μπαρόν 1959-1960
* Τζανετής 1960-1964
* Πετρόπουλος 1964-1966
* Μάρκοβιτς 1966-1968
* Γεωργιάδης 1968-1969
* Πετρόπουλος 1969-1971
* Μπίνγκαμ 1971-1973
* Παναγούλιας 1973-1976
* Πετρόπουλος 1976-1977
* Παναγούλιας 1977-1982
* Αρχοντίδης 1982-1984
* Παπαποστόλου 1984-1988
* Σοφιανίδης 1988-1989
* Γεωργιάδης 1989-1992
* Παναγούλιας 1992-1994
* Πολυχρονίου 1994-1998
* Ιορντανέσκου 1998-1999
* Δανιήλ 1999-2001
* Χρηστίδηςc 2001
* Ρεχάγκελ 2001-2010
* Σάντος 2010-2014
* Ρανιέρι 2014
* Τσάναςc 2014
* Μαρκαριάν 2015
* Τσάναςc 2015
* Σκίμπε 2015-2018
* Αναστασιάδης 2018-2019
* Φαν ΄τ Σχιπ 2019-2021
* Πογέτ 2022-
 |

 |